৮ম জি সিনে পুরস্কার
৮ম জি সিনে পুরস্কার ২০০৪ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। অনুষ্ঠানটি ২০০৫ সালের ২৬শে মার্চ লন্ডনের এক্সেল এরিনায় অনুষ্ঠিত হয় এবং জি টিভিতে প্রচারিত হয়। অনুষ্ঠানটি উপস্থাপনা করেন করণ জোহর ও দিয়া মির্জা। ধুম সর্বাধিক ১৩টি মনোনয়ন লাভ করে। এরপর খাকী, ম্যাঁয় হুঁ না, ও হাম তুম ১২টি করে মনোনয়ন লাভ করে। স্বদেশ শ্রেষ্ঠ চলচ্চিত্র (সমালোচক)-সহ সর্বাধিক ৫টি বিভাগে পুরস্কার অর্জন করে। এরপর বীর-জারা শ্রেষ্ঠ চলচ্চিত্র, শ্রেষ্ঠ পরিচালক (যশ চোপড়া), শ্রেষ্ঠ অভিনেতা (শাহরুখ খান)-সহ সর্বাধিক ৪টি পুরস্কার অর্জন করে।